**Konkurss sabiedriskajiem palīgiem**

*Valsts valodas centrs aizsargā valsts valodas
lietotāju tiesības un intereses, sekmē valodas
kultūrvides sakārtošanu un veicina latviešu
valodas funkcionēšanu.*

 ***Vai vēlaties sniegt savu artavu latviešu valodas stiprināšanai un attīstībai?***

*Valsts valodas centra izveidotā „Sabiedrisko palīgu institūta” mērķis ir sniegt iespēju Latvijas iedzīvotājiem saņemt plašāku informāciju un individuālas konsultācijas par Valsts valodas likuma nozīmi un tā ievērošanu.*

**Valsts valodas centrs izsludina konkursu „Par Valsts valodas centra sabiedriskajiem palīgiem” un aicina pieteikties enerģiskus un atbildīgus -**

**- SABIEDRISKOS PALĪGUS!**

Ja Jūs labprāt strādātu ar cilvēkiem, esat pacietīgs/-a, kā arī Jūs saista darbs ar latviešu valodas jautājumiem, piesakieties un kļūstiet par daļu no Valsts valodas centra komandas!

**Galvenie pienākumi Jūsu dzīvesvietas reģionā būs:**

- konsultēt personas par valsts valodas lietojumu publiskajā vidē;

- palīdzēt izprast Valsts valodas likumu;

- izskaidrot veidus, kā iespējams novērst Valsts valodas likuma pārkāpumus.

**Prasības pretendentiem/-ēm:**

-        sasniedzis/-gusi 21 gada vecumu;

-        augstākā izglītība;

-        latviešu valoda – dzimtā valoda, vai valsts valodas zināšanas ir augstākā līmeņa 2. pakāpē (C2).

**Mēs piedāvājam:**

‑ apmācības par Valsts valodas likumu un tā piemērošanu, latviešu valodas kultūras jautājumos un saskarsmes psiholoģijā;

‑ kompensāciju par ceļa izdevumiem braucienam uz biroju vienreiz ceturksnī;

‑ pieredzējušu darbinieku atbalstu;

‑ praktisku pieredzi jomas interesentiem.

**Pieteikties ir vienkārši! Gaidīsim no Jums:**

 

**Konkurss ir beztermiņa, tādēļ pieteikties pretendenti var jebkurā laikā, nosūtot pieteikumu un CV elektroniski uz e-pastu:****personals@vvc.gov.lv****vai iesniedzot personīgi, vai nosūtot pa pastu Valsts valodas centram Eksporta ielā 6, Rīgā, LV-1010.**